बाल विकास परियोजना के तहत पिछले वित्तीय साल 2011-12 में जिले के सभी 3432 आंगनबाड़ी केंद्रों को हॉट कुक योजना का चार करोड़ 97 लाख की रकम जारी की गई थी। इस योजना के तहत आंगनबाड़ी केंद्रों पर तीन से छह वर्ष साल के बच्चों को पका पकाया पोषाहार दिया जाना था। विभाग ने इस योजना के तहत जबरदस्त लापरवाही दिखाई। ज्यादातर मामलों में सिर्फ कागज पर ही बच्चों की उपस्थित दर्ज कराई गई और उनके नाम पर हॉटकुक की रकम में खेल होता रहा। इसके बावजूद विभाग इस योजना का करीब दो करोड़ 67 लाख 32 हजार रुपये खर्च ही नहीं कर सका। गरीब बच्चों को मिलने वाले पोषाहार की इतनी बड़ी वापस होने से यह साबित हो गया है कि विभाग ने इस योजना को लेकर जबरदस्त लापरवाही दिखाई है।